মায়ের কোলে চড়ে গত ২১ সেপ্টেম্বর ঢাকা বিশ্ববিদ্যালয়ের (ঢাবি) ‘খ’ ইউনিটে ভর্তি পরীক্ষা দিতে এসেছিলেন নেত্রকোনার হৃদয় সরকার। মায়ের কোলে চড়ে পরীক্ষা দিতে আসার সেই ছবি তখন সামাজিক মাধ্যমে ভাইরাল হয়।।ছবিটি অনেকেই শেয়ার করে প্রশংসা করেছেন অদম্য মা ও তার ছেলেকে। যদিও ঐ শিক্ষার্থীর পরিচয় তখন জানা যায়নি। পরে জানা গেছে, ‘সেরিব্রাল পালসি’তে আক্রান্ত হৃদয়কে নিয়ে এভাবেই যুদ্ধ করছেন নেত্রকোনার এক মা। ছোটবেলা থেকেই হৃদয় হাঁটতে পারেন না। এছাড়া তার হাতের সব আঙ্গুলও কাজ করে না।